**7. osztályos munkatankönyv**

**Érték(t)rend**

**„Ahol a kincsed, ott a szíved is.” (Mt 6,21)**

Cél:

Iránymutatást adni a diákoknak, hogy életük folyamán mindig az igazi értékeket keressék.
Tudatosítani, hogy a keresztény életforma nem idejétmúlt, hanem korszerű és előrevivő, helyes és bátor döntés.
Aki Jézus tanításának megfelelően él, annak rend lesz az életében és rátalál valódi kincseire is.

Módszerek:
Minden hitoktató a saját csoportjához alkalmazkodva dolgozza fel az adott leckét.
Ajánlott módszerek: kérdésekre épülő frontális munka, egyéni munka (szövegfeldolgozás, gyűjtőmunka, kiselőadás), páros munka tkv. feladataihoz, szövegéhez kapcsolva, projekt feladat, szakértői mozaik, padlókép, rövid filmrészlet feldolgozása, dramatizálás, 5 pont módszer … stb.

Témák:
Önismeret, önnevelés, bennünk lévő értékek. Isten és ember közötti kapcsolat. Várakozás és ünnep, a megtestesülés titka. Emberi kapcsolatok építőelemei, nyitottság Isten, ember, önmagunk felé. Az élet értéke, döntéseink súlya, bűn, megtérés, megváltás. Közösség, Egyház.

Hitoktatási szempontok:
32 lecke + 1 bevezető és 3 ünnepi óra (karácsony - húsvét - pünkösd)
A diákok életéből kiindulva jut el a tananyaghoz
Preevangelizációs és evangelizációs szinten is alkalmazható
Heti egy illetve két órában is tanítható
Heti erénygyakorlat
Témájában és feladataiban igyekszik a plébániához kötni a fiatalokat

Imamelléklet
Az egyes témákat feladatokon keresztül kapcsoljuk a Szentíráshoz
Keresztény szókincs bővítése - fogalmak meghatározása
A diák a felismeréseit, elhatározásait az óra végén rögzítheti („Döntöttem”)

|  |  |  |  |  |
| --- | --- | --- | --- | --- |
|  |  |  |  |  |
| **Nr.** | **Téma** | **Célok** | **Teológiai háttér/fogalmak** | **Módszerek** |
| 0. | Bevezető óra | Ismerkedés, közös szabályrendszer kialakítása. |  |  |
| 1. | *Belső értékeink*Én és/vagy mi? | Annak bemutatása, hogy felelősek vagyunk egymásért. | Az „én” forrása Isten személye. Az „én” és „mi” a szentháromságos Isten teremtői mintája bennünk. |  |
| 2. | *Belső értékeink*Mit mutat a tükör? Ki vagyok én? | Annak bemutatása, hogyan lehet ép lelkiismeret szerint élni. | A lelkiismeret Isten szava bennünk. Isten neve szent. |  |
| 3. | *Belső értékeink*Hol a kincs? | A lelkiismeret követésére, Jézus által meghirdetett értékrendre nevelés. | Minden érték forrása Isten. „Ahol a kincsed, ott a szíved is.” |  |
| 4.  | *Belső értékeink*Csapatjátékos vagy? | A közösségben való aktív részvételre nevelés. Annak érzékeltetése, hogy az egyének jó tulajdonságai gyarapítják a közösség javát. | Gyülekezet, csapat, közösség, nép, család.Minden közösség ősmintája a Szentháromság. Az ember közösségi lény, Isten családjának tagja. |  |
| 5. | *Belső értékeink*Kit értékelsz nagyra? | A helyes példakép felismerésére való buzdítás. | Példakép, sztár, celeb.Boldogok és szentek. |  |
| 6 | *Belső értékeink*Meddig növekedhetünk? | Bátorítás az értékekben való növekedésre, mert a fejlődés az életünkhöz nélkülözhetetlen. | Az ember és a világ fejlődése, személyes felelősség. Vágyaink és energiáink irányítása, önnevelés. |  |
| 7. | *Istenkapcsolat, mint érték*A láthatatlan kapocs | Megmutatni, hogy Isten hatással lehet életünkre és alakíthatja azt. | A láthatatlan Isten.Kinyilatkoztatás, hit. |  |
| 8.  | *Istenkapcsolat, mint érték*Aki az első lépést megteszi feléd | Megtanítani, hogyan válaszolhatunk Isten szeretetére. | Isten elköteleződése, hűsége és szeretete az ember iránt.Szerződés és szövetség. |  |
| 9. | *Istenkapcsolat, mint érték*Aki örök célt tűz ki eléd | Tudatosítani, hogy életünk célja és Isten velünk kapcsolatos terve az örök boldogság elérése. | Isten terve, örök boldogság, mennyország, tisztítóhely, kárhozat, ítélet, bűn. |  |
| 10 | *Istenkapcsolat, mint érték*Színes egyéniség | Isten tulajdonságainak megismertetése. | A végtelen, változatlan, tökéletes, egy Isten. Isten, aki VAN. Szentháromság. Irgalom és igazság. Kereszténység, egyistenhit. |  |
| 11 | *Istenkapcsolat, mint érték*A legnagyobb érték | Vágy felébresztése, Isten jobb megismerésére és mellette való döntésre. | Kegyelem, Isten ajándéka. Segítő és megszentelő kegyelem. |  |
| 12 | *A legnagyobb ajándék*Remény, mely lendületbe hoz | A remény megtartó erejének bemutatása. | Isteni erények. Hit, remény, szeretet. |  |
| 13 | *A legnagyobb ajándék*Várakozás, amely érlel | Várakozásra nevelés. |  Idő, várakozás. A zsidó nép várakozása. A ránk várakozó Isten. Advent. |  |
| 14 | *A legnagyobb ajándék*Az ünnep ajándéka | Az ünnep fontosságára és megélésére való nevelés; annak érzékeltetése, hogy a személyes találkozások, a másiknak szentelt idő teszi széppé a hétköznapokat. | A földi ünneplés túlmutat keretein, reménnyel tölt el, hogy részesülünk a mennyei ünnepben.  |  |
| 15 | *A legnagyobb ajándék*A legnagyobb ajándékozó és a legnagyobb ajándék | Megláttatni, hogy mindannyian ajándékok vagyunk egymásnak. Bemutatni a Szent Család példáját. | Megtestesülés, Szent Család, Karácsony |  |
| 16 | *A legnagyobb ajándék*Az időszak, ahonnét elrugaszkodhatsz | Felismertetni a hétköznapokban jelenlévő örömöket. | Hétköznap, vasárnap. Vízkereszt. |  |
| 17 | *Értékes barátság*A kapcsolat megalapozása | Alapvető együttélési (udvariassági) szabályok megismertetése. | Kommunikáció, imádság, tisztelet, udvariasság. |  |
| 18 | *Értékes barátság*Tartópillérek | Buzdítás őszinteség és bátorság elsajátítására | Bátorság, őszinteség, becsület, jellem, kísértés. |  |
| 19 | *Értékes barátság*Szegletkő | A jelen pillanat fontosságának bemutatása | Szeretet, szerelem, a szeretet kifejezésének módjai. |  |
| 20 | *Értékes barátság*Kapunyitás | Érzékeltetni, hogy miben lehetünk a másik ember segítségére | A szeretet lépcsőfokai. Imádás, sexus, erosz, filia, agape. |  |
| 21 | *Értékes barátság*A kapcsolatok tetőpontja | A barátság megbecsülésére való nevelés | Barátság, hűség, fegyelem |  |
| 22 | *Az élet értékes*Elbukás és felemelkedés | Annak a felismertetése, hogy a bűnnek mindig van következménye, de Jézussal állandóan adva van a lehetőségünk az újrakezdésre. | Kozmosz-káosz, bűn, keresztség, bűnbocsánat, példabeszéd. |  |
| 23 | *Az élet értékes*Értékes élet | Az emberi élet értékének a tudatosítása | Emberi mivoltunk, az emberi élet méltósága, felelősség a magunk és mások életéért. Az élet határmezsgyéi, élet elleni bűnök.  |  |
| 24 | *Az élet értékes*Dönt-és? | Bátorítás a döntésekhez | Választás, döntés, elköteleződés, megtérés. |  |
| 25 | *Az élet értékes*Az odaajándékozható élet | Ráébreszteni a diákokat, hogy az áldozathozatal értékesebbé tesz bennünket. | Lemondás, áldozathozatal. Szent Maximilián Kolbe példája.Krisztus áldozata. |  |
| 26 | *Az élet értékes*A visszakapható élet | Annak bemutatása, hogya az áldozat nem vész kárba, hanem új élet fakad belőle. | Halál, feltámadás. Húsvét. |  |
| 27 | *Értékes közösség*A közösség értéke | A közösség definiálása, értékének megismertetése | Kötődéseink, közösség, érték, öröm, missziós parancs. |  |
| 28 | *Értékes közösség*Egy-ház? Egyház! | Megismertetni az Egyház létrejöttét és hierarchikus felépítését | Hierarchia, küldetés, felszentelt személy, világi személy, egyházközség, egyházmegye, pápa. |  |
| 29 | *Értékes közösség*Az Egyház tulajdonságai | Az Egyház tulajdonságainak bemutatása | Egy, szent, katolikus, apostoli anyaszentegyház. |  |
| 30 | *Értékes közösség*Az egyház liturgiája | Bemutatni az Egyház liturgikus életét. | Szokás, hagyomány, liturgia, liturgikus év, szentségek. |  |
| 31 | *Értékes közösség*A jó hír továbbadása | Bemutatni az Egyház missziós tevékenységét | Feladat, hivatás, küldetés |  |
| 32 | *Értékes közösség*Hálaadás: Te Deum | Év végi ismétlés, összefoglalás.Hálaadás az évért. |  |  |

+ 3 ünnepi óra (karácsony, húsvét, pünkösd)